Lav et referat af nedenstående tekst:

Tekst:
Se Trækkerdrengene tirsdage klokken 19.50 på TV2 Nord Salto. Serien kan også streames her på tv2nord.dk eller på YouTube . - Det er lige før, at man er ved at blive rigtigt voksen så. Alex Simonsen smiler skævt og kigger ned på den lille pige, der ligger trygt i hans favn. Selvom han ikke er en mand med de store armbevægelser, lyser stoltheden ud af ham. - Prøv at tænke på, at alting er nyt for hende. Hun har aldrig set nogen som helst ting før. Det må være lidt mærkeligt, siger han og vugger hende forsigtigt i armene. Mere privat Normalt kender TV2 Nords seere Alex Simonsen som en del af traktortrækholdet Team Lækatten, der ifølge deres motto ”skruer om dagen og piller om natten”. På Team Lækatten elsker de god værkstedshumor, og de er ikke bange for at kaste sig over utraditionelle løsninger, når traktoren skal optimeres. I femte sæson ser vi en mere privat side af Alex Simonsen i rollen som far. - Man får lidt mere ansvar, når man skal sørge for andre end sig selv. Man skal hjem hver dag, og der er mange ting, man ikke bare lige kan. Men man får også mange glæder af det, siger han. God begyndelse Fødslen gik godt, fortæller Alex Simonsens kæreste Kamilla Andersen. Hun og Alex har kendt hinanden i 12 år. De mødtes på Landbrugsskolen, og i to år har de boet sammen i Ugilt. Den første tid som lille ny familie er også gået godt, og Alex Simonsen holdt 14 dages barsel efter fødslen. - Jeg fik støbt ude foran, så det var sådan set fint nok. Ej, det er godt at få lidt tid hjemme, mens man finder rutinerne, siger han og griner. Han synes, at det indtil videre har været let at indtage faderrollen. - Ja ja, jeg kører på arbejde klokken syv om morgenen og kommer hjem klokken fire. Så den tid går da nemt. Ej, det er ikke så galt. Hun skriger i hvert fald ikke natten lang, siger han. Vil forsvare førsteplads I fjerde sæson af Trækkerdrengene fik Team Lækatten endelig en podieplads – endda allerøverst, da de blev danmarksmestre. I femte sæson er målet at forsvare førstepladsen, og det kræver vedligeholdelse og nye, alternative løsninger. Men uanset hvordan det går, kan det ikke hamle op med den lille datter og titlen som far, fortæller Alex Simonsen. - Det er da lige skridtet over at blive danmarksmester. Det er en stor ting, siger han. Se første afsnit af Trækkerdrengene sæson 5 herunder. Serien vises tirsdage klokken 19.50 på TV2 Nord Salto.

Referat:
En ny sæson af Trækkerdrengene ruller nu over skærmen, og her viser Alex Simonsen datteren Ellen frem.